paragraph_text: Riječ Kobzar u ukrajinskom jeziku označava svirača kobze (navjestitelja društvenog stanja), ukrajinskog instrumeta koji je prethodio banduri. Autor Taras Ševčenko, unatoč zabranama je objavio potajno tri takva djela pod istim imenom «Kobzar», posljednja dva u razdoblju između 1844. i 1860. godine. U prvom primjerku Kobzara nalazi se kolekcija od 8 pjesama, a neki od naslova su: «Misli moji, misli moji, teško meni s vama» – «Katerina» – «Topola» – «Misao» – «Ivan Pidkova» – «Tarasova sič» i drugi. S obzirom na to da je djelo bilo zabranjeno u Ruskom carstvu, ponajviše je tiskano na prostorima današnje Češke i Njemačke.